open-index/open-wikipedia-markdown huggingface dataset:
Χανς Μάκαρτ

Ο **Χανς Μάκαρτ** (28 Μαΐου 1840 - 3 Οκτωβρίου 1884) ήταν ακαδημαϊκός ζωγράφος, ιστορικός, σχεδιαστής και διακοσμητής  του 19ου αιώνα. Είναι πιο γνωστός για την επιρροή που είχε στον Γκούσταβ Κλιμτ και σε άλλους Αυστριακούς καλλιτέχνες. Στη εποχή του θεωρούνταν σημαντικός καλλιτέχνης και είχε πολλούς μαθητές.
left|thumb|"Μια κομψή κυρία" - Xανς Μάκαρτ
## Επιλογή έργων

File:Makart_hans_der_einzug_karls_v_in_antwerpen.jpg|*Η είσοδος του Καρόλου Ε΄ στην Αμβέρσα*,  1878, Αμβούργο, Kunsthalle  
File:1869_Makart_Tasso_und_Eleonore_von_Este_anagoria.JPG|*Τορκουάτο Τάσσο και Ελεωνόρα ντ’ Έστε*, 1869, Βερολίνο, Άλτε Νατσιονάλγκαλερί 
File:Makart_Fuenf_Sinne.jpg|*Οι πέντε αισθήσεις*, Βιέννη, Österreichische Galerie Belvedere
File:Hans_Makart_-_Flora.jpg |*Φλόρα*, 1875, Πράγα, Εθνικό Μουσείο
File:An_Egyptian_Princess_1875_Hans_Makart.jpg|*Μια Αιγύπτια πριγκίπισσα*, 1875, ιδιωτική συλλογή
File:Hans_Makart_-_Der_Liebesbrief_(1875).jpg|*Το ερωτικό γράμμα*, 1875
File:Makart_hans_abundantia_the_gifts_of_the_earth.jpg|*Αφθονία : τα δώρα της γης*,
File:Makart_hans_abundantia_the_gifts_of_the_sea.jpg|*Αφθονία : τα δώρα της θάλασσας*,
File:Makart_hans_die_valkyrie.jpg|*Βαλκυρία*, 1877 Miami Beach, Bass Museum  
File:Makart,_Hans_-_Der_Tod_der_Kleopatra_-_1875-76.jpg|*Ο θάνατος της Κλεοπάτρας*, Κάσσελ, Neue Galerie

## Παραπομπές


Κατηγορία:Αυστριακοί ζωγράφοι
Βραβείο της Ρώμης

thumb|Η βίλα Μέντιτσι
Prix de Rome (ελλ. απόδοση Πρι ντε Ρομ, **βραβείο της Ρώμης**)  ήταν γαλλική υποτροφία για φοιτητές καλών τεχνών, αρχικά για ζωγράφους και γλύπτες, που ιδρύθηκε το 1663 κατά τη διάρκεια της βασιλείας του Λουδοβίκου ΙΔ' της Γαλλίας. Οι νικητές έλαβαν υποτροφία που  τους επέτρεπε  να μείνουν στη Ρώμη, στην βίλα Μέντιτσι για τρία έως πέντε χρόνια με την οικονομική υποστήριξη του κράτους. Το βραβείο επεκτάθηκε στην αρχιτεκτονική το 1720, τη μουσική το 1803 και χαρακτικής το 1804. Το διάσημο βραβείο καταργήθηκε το 1968 από τον Αντρέ Μαλρώ, τότε Υπουργό Πολιτισμού.

Κατηγορία:Πρώην βραβεία
Κατηγορία:Ρώμη
Κατηγορία:Βραβεία της Γαλλίας
Θάλασσα Τσούκτσι

Η **Θάλασσα Τσούκτσι** (ρωσικά: Чуко́тское мо́ре, Τσουκότσκογιε μόριε) είναι μία θάλασσα στον Αρκτικό ωκεανό. Οριοθετείται στα δυτικά από τον πορθμό Ντε Λονγκ, και τη νήσο Βράνγκελ, και στα ανατολικά από το ακρωτήριο Πόιντ Μπάροου της Αλάσκας, πέραν του οποίου βρίσκεται η Θάλασσα Μποφόρ. Ο Βερίγγειος πορθμός αποτελεί το νοτιότερο όριο της και τη συνδέει με τη Βερίγγειο θάλασσα και τον Ειρηνικό ωκεανό. Το κύριο λιμάνι της Θάλασσας Τσούκτσι είναι το Ουελέν στη Ρωσία. Η Διεθνής Γραμμή Ημερομηνίας διασχίζει τη Θάλασσα Τσούκτσι από τα βορειοδυτικά προς τα νοτιοανατολικά. 

## Γεωγραφία

Η έκτασή της είναι περίπου 595.000 τ.χλμ. και είναι πλωτή μόνο περίπου τέσσερις μήνες το χρόνο. Είναι σχετικώς αβαθής θάλασσα, με το 56% της συνολικής της έκτασης να έχει βάθος μικρότερο από 50 μέτρα.
Η Θάλασσα Τσούκτσι έχει πολύ λίγα νησιά σε σύγκριση με άλλες θάλασσες της Αρκτικής. Η νήσος Βράνγκελ βρίσκεται στο βορειοδυτικό όριο της θάλασσας, η νήσος Χέραλντ κοντά στο βόρειο όριό της και μερικά μικρά νησιά βρίσκονται κατά μήκος των ακτών της Σιβηρίας και της Αλάσκας.
Η θάλασσα πήρε το όνομά της από το νομαδικό αυτόχθονα λαό των Τσούκτσι, που κατοικεί στις ακτές της, στη χερσόνησο Τσουκότκα, η οποία αποτελεί τμήμα του αυτόνομου θύλακα Τσουκότκα. Οι Τσούκτσι που ζουν στις ακτές της παραδοσιακά ασχολούνται με την αλιεία, τη φαλαινοθηρία και το κυνήγι του θαλάσσιου ίππου.

Ο Διεθνής Υδρογραφικός Οργανισμός ορίζει τα παρακάτω όρια της Θάλασσας Τσούκτσι :

::**Δυτικά**: Το ανατολικό όριο της Ανατολικής Σιβηρικής Θάλασσας (Από το βορειότερο σημείο της νήσου Βράνγκελ έως το Ακρωτήριο Γιακάν, (Cape Yakan) της Σιβηρίας (176°40'E).

::**Βόρεια**: Από το Ακρωτήριο Πόιντ Μπάροου της Αλάσκας έως το βορειότερο σημείο της νήσου Βράνγκελ (179°30'W).

::**Νότια**: Ο Αρκτικός κύκλος (66°33'39"N) μεταξύ της Σιβηρίας και της Αλάσκας (το βόρειο όριο της Βεριγγείου θάλασσας).

## Παραπομπές


## Εξωτερικοί σύνδεσμοι

* Οικολογική αποτίμηση  

Τσουκτσι
Κατηγορία:Αρκτικός Ωκεανός
Τσουκτσι
Τσουκτσι
Ντικ Βαν Ντάικ

Ο **Ρίτσαρντ Γουέιν "Ντικ" Βαν Ντάικ** (αγγλ.:*Richard Wayne "Dick" Van Dyke*, 13 Δεκεμβρίου 1925) είναι Αμερικανός ηθοποιός, κωμικός, συγγραφέας, χορευτής και παραγωγός, του οποίου η καριέρα, στον χώρο του θεάματος και της διασκέδασης, εξαπλώνεται σχεδόν σε εφτά δεκαετίες. Είναι, επίσης, βετεράνος του Δευτέρου Παγκοσμίου Πολέμου. Ο μικρός του αδελφός είναι ο Τζέρι Βαν Ντάικ και ο υιός του ο Μπέρι Βαν Ντάικ.

Ο Βαν Ντάικ πρωτοεμφανίστηκε στον κινηματογράφο, πρωταγωνιστώντας στο *[[Ο πειρασμός]]*, στο *[[Μαίρη Πόππινς (ταινία)|Μαίρη Πόππινς]]* και στο *[[Τσίττυ - Τσίττυ, Μπανγκ - Μπανγκ]]*, ενώ στην τηλεόραση εμφανίστηκε στο *[[The Dick Van Dyke Show]]* και στο **. Οι πιο πρόσφατες εμφανίσεις του έγιναν στο *[[Μία νύχτα στο μουσείο]]* αλλά και στο *[[Μία νύχτα στο μουσείο: Τα μυστικά του Φαραώ]]*, σε δευτερεύοντα ρόλο.

Ο Βαν Ντάικ είναι κάτοχος πέντε Βραβείων Έμμυ, ενός Τόνυ και ενός Γκράμι, επίσης βρίσκεται και στο Television Hall of Fame, από το 1995. Έχει τιμηθεί και με το SAG Life Achievement Award, από τη Screen Actors Guild, το 2013. Εκτός τούτου, κατέχει κι ένα αστέρι στη Λεωφόρο της Δόξας, στο Χόλιγουντ, και, τέλος, έχει αναγνωριστεί από τη Disney ως Disney Legend.

## Φιλμογραφία

## Παραπομπές


## Εξωτερικοί σύνδεσμοι

* 
*  — PDF Article
* "Remembering the Van Dyke Show"  at PBS.org
* Dick Van Dyke -Disney Legends profile (requires Flash)
* Dick Van Dyke talks about his career for the Archive of American Television Arts and Sciences (requires Flash)
* Empire - The Worst British Accents Ever - Number 11 - Dick Van Dyke singing in Mary Poppins (1964) (requires Flash)

Κατηγορία:Αμερικανοί τραγουδιστές
Κατηγορία:Αμερικανοί χορευτές
Κατηγορία:Αμερικανοί απομνημονευματογράφοι
Κατηγορία:Βραβευμένοι με Grammy
Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Προϊστορικά καταλύματα των Άλπεων

Τα **προϊστορικά καταλύματα των Άλπεων** (γερμανικά: *Prähistorische Pfahlbauten um die Alpen*, γαλλικά: *Sites palafittiques préhistoriques autour des Alpes*, ιταλικά: *Siti palafitticoli preistorici attorno alle Alpi*, σλοβένικα: *Prehistorické nákolné stavby okolo Álp*) είναι ένα πλήθος από προϊστορικά πασσαλόκτιστα κτίσματα στην περιοχή των Άλπεων, σε περιοχή που διαμοιράζεται ανάμεσα σε 6 χώρες, τα οποία κατασκευάστηκαν εντός μιας ευρείας χρονολογικής περιόδου, από το 5000 έως το 500 π.Χ., στις όχθες λιμνών, ποταμών και υγρότοπων. Το σύνολο των καταλυμάτων αυτών αποτελεί Μνημείο Παγκόσμιας Κληρονομιάς της ΟΥΝΕΣΚΟ από το 2011. 

## Περιγραφή
Από τα συνολικά 111 καταγεγραμμένα κτίσματα:
* 56 βρίσκονται στην Ελβετία
* 19 στην Ιταλία
* 18 στη Γερμανία
* 11 στη Γαλλία
* 5 στην Αυστρία
* και 2 στη Σλοβενία, όπου και αποτελούν το πρώτο Μνημείο Παγκόσμιας Κληρονομιάς της ΟΥΝΕΣΚΟ στη χώρα.
Οι ανασκαφές που πραγματοποιήθηκαν σε μερικές από τις τοποθεσίες έφεραν στοιχεία τα οποία δίνουν μια εικόνα της ζωής κατά τους προϊστορικούς χρόνους κατά τη Νεολιθική εποχή και Εποχή του Χαλκού στην περιοχή των Άλπεων και τους τρόπους με τους οποίους οι κοινότητες αλληλεπιδρούσαν με το περιβάλλον τους. Οι οικισμοί αποτελούν μια μοναδική ομάδα εξαιρετικά καλοδιατηρημένων και πολιτισμικά πλούσιων αρχαιολογικών τοπίων, τα οποία αποτελούν μια από τις πλέον σημαντικές πηγές για τη μελέτη των πρώιμων αγροτικών κοινωνιών στην περιοχή της Κεντρικής Ευρώπης.

Οι οικισμοί δεν είχαν ανεγερθεί αρχικά πάνω από το νερό των λιμνών αλλά στους κοντινούς βαλτότοπους. Στηρίζονταν πάνω σε πασσάλους έτσι ώστε η οικία να προστατεύεται από τις εκάστοτε πλημμύρες. Καθώς όμως με το πέρασμα των αιώνων και χιλιετιών οι λίμνες μεγάλωσαν σε μέγεθος, πολλοί από τους πασσάλους πλέον βρίσκονται κάτω από το νερό δίνοντας την εσφαλμένη εντύπωση πως τα σπίτια είχαν αρχικά κτιστεί επάνω από το νερό.

## Φωτογραφίες

File:Pfahlbauten Unteruhldingen 2005 05.jpg|Ανακατασκευή καταλύματος στη Γερμανία
File:Pfahlbauten.jpg|Ανακατασκευή στη Γερμανία
File:Pfahlbau Rekonstruktion Museum SH 001.jpg|Ανακατασκευή στη Γερμανία
File:Latenium-2.jpg|Ανακατασκευή στην Ελβετία


## Καταλύματα

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Άλπεις
Κατηγορία:Προϊστορική Ευρώπη
Κατηγορία:Προϊστορική τέχνη
Κατηγορία:Νεολιθική περίοδος
Κατηγορία:Μνημεία Παγκόσμιας Κληρονομιάς στην Ευρώπη
Σαλόν (Παρίσι)

thumb|382x382px|Σκίτσο του εσωτερικού του Σαλόν (1767)
Το **Σαλόν** (γαλλικά: Salon) ή σπανιότερα σαλόνι του Παρισιού (γαλλικά: Salon de Paris), ξεκίνησε το 1667, ήταν επίσημη έκθεση ζωγραφικής της Ακαδημίας Καλών Τεχνών του Παρισιού. Μεταξύ 1748 και 1890 ήταν αναμφισβήτητα το μεγαλύτερο καλλιτεχνικό γεγονός του δυτικού κόσμου. Το 1761, τριάντα τρεις ζωγράφοι, εννέα γλύπτες και έντεκα χαράκτες εξέθεσαν τα έργα τους. Από το 1881 και μετά, διοικείται από την Société des Artistes Français. Το 1900 ο Ιταλός γλύπτης Τζιοβάνι ντε Μαρτίνο (Giovanni De Martino) κάτοικος Παρισιού, κέρδισε για πρώτη φορά, ένα ειδικό βραβείο του Σαλόν με το χάλκινο γλυπτό με τίτλο *"Le pêcheur de criquets" *.

## Παραπομπές


Κατηγορία:Ζωγραφική στη Γαλλία
Κατηγορία:Εκθέσεις τέχνης
Μονπαρνάς

Το **Μονπαρνάς** () είναι περιοχή του Παρισιού, στην αριστερή όχθη του ποταμού Σηκουάνα, στο κέντρο στο σταυροδρόμι της Boulevard du Montparnasse και της Rue de Rennes, μεταξύ της Rue de Rennes και λεωφόρου Ρασπάιγ. Το Μονπαρνάς ενσωματώθηκε στο 14ο διαμέρισμα (*arrondissement*) της πρωτεύουσας το 1669.

## Παραπομπές


Κατηγορία:Συνοικίες του Παρισιού
One More from the Road

**One More from the Road** είναι ο τίτλος του διπλού, ζωντανά ηχογραφημένου δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 13 Σεπτεμβρίου του 1976 μέσω της δισκογραφικής εταιρείας "MCA". Αυτό ήταν το μόνο "ζωντανό" άλμπουμ του συγκροτήματος κατά την περίοδο 1973-1977, κατά την οποία έφθασε στο ζενίθ της δημοτικότητας του. Η περίοδος αυτή διακόπηκε απότομα από το αεροπορικό δυστύχημα στις 20 Οκτωβρίου 1977, στο οποίο έχασαν την ζωή τους τρία από τα βασικά μέλη των Lynyrd Skynyrd.

Το άλμπουμ σκαρφάλωσε στο Top-10 του Billboard και έφθασε μέχρι το # 17 στην Μεγάλη Βρετανία, για να βραβευθεί ως τριπλά πλατινένιο το 1987, όταν και ξεπέρασε τις πωλήσεις των τριών εκατομμυρίων αντιτύπων στην πατρίδα του συγκροτήματος.

Το 2001, εκδόθηκε μία ειδική έκδοση του "*One More from the Road*" σε μορφή διπλού CD, με επιπλέον ηχογραφήσεις από το "Fabulous Fox Theatre" της Ατλάντα.

## Τραγούδια
;*Μέρος πρώτο*
#"Workin' for MCA" (Ed King, Ronnie Van Zant) – 4:38
#"I Ain't the One" (Gary Rossington, Van Zant) – 3:37
#"Searching" (Allen Collins, Van Zant) – 3:51
#"Tuesday's Gone" (Collins, Van Zant) – 7:39
#"Saturday Night Special" (King, Van Zant) – 5:30
#"Travelin' Man" (Van Zant, Leon Wilkeson) – 4:08
#"Whiskey Rock-a-Roller" (King, Billy Powell, Van Zant) – 4:14
#"Sweet Home Alabama" (King, Rossington, Van Zant) – 6:49

;*Μέρος δεύτερο*
#"Gimme Three Steps" (Collins, Van Zant) – 5:00
#"Call Me the Breeze" (J.J. Cale) – 5:27
#"T for Texas" (Jimmie Rodgers) – 8:26
#"The Needle and the Spoon" (Collins, Van Zant) – 4:17
#"Crossroads" (Robert Johnson) – 3:44
#"Free Bird" (Collins, Van Zant) – 13:30

## Θέσεις τσαρτ

## Βραβεία
***One More from the Road*** *(άλμπουμ)*
* Ηνωμένες Πολιτείες (*RIAA Certification*): 3 x πλατινένιος
* Ηνωμένο Βασίλειο (*BPI Certification*): Ασημένιος

## Τα μέλη του συγκροτήματος
Το **One More from the Road** ηχογραφήθηκε από τους εξής μουσικούς:
* **[[Ρόνι Βαν Ζαντ]]** - *[[Φωνητική|φωνητικά]]*
* **[[Άλεν Κόλινς]]** - *[[κιθάρα]]*
* **[[Γκάρι Ρόζιγκτον]]** - *[[κιθάρα]]*
* **Στιβ Γκέινς** - *[[κιθάρα]], [[Φωνητική|φωνητικά]]*
* **[[Μπίλι Πάουελ]]** - *[[πλήκτρα]]*
* **[[Άρτιμους Πάιλ]]** - *[[τύμπανα]]*
* **[[Λέον Γουίλκισον]]** - *[[μπάσο]]*
* **The Honkettes** - *[[Φωνητική|φωνητικά]]*

## Παραπομπές


## Πηγές
* One More from the Road - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - One More from the Road (album review) | Sputnikmusic
* Lynyrd Skynyrd – One More from the Road - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1976
Skynyrd's First and... Last

**Skynyrd's First and... Last** είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 5 Σεπτεμβρίου του 1978 μέσω της δισκογραφικής εταιρείας "MCA". Το άλμπουμ επανεκδόθηκε είκοσι χρόνια αργότερα ως "*Skynyrd's First: The Complete Muscle Shoals Album*", με οκτώ επιπλέον κομμάτια.

Η ηχογράφηση της συλλογής πραγματοποιήθηκε στο "Muscle Shoals Sound Studio" της Αλαμπάμα το 1971 και 1972 και σκοπός του συγκροτήματος ήταν να αποτελέσει τον πρώτο τους δίσκο, κάτι που αναβλήθηκε με αποτέλεσμα αυτός να είναι το "*[[(Pronounced 'Lĕh-'nérd 'Skin-'nérd)]]*".

Ο δίσκος έφθασε μέχρι το # 15 του Billboard και βραβεύθηκε ως πλατινένιος, ενώ μπήκε στο Top-50 στον Καναδά και το Ηνωμένο Βασίλειο.

## Τραγούδια
#"Down South Jukin'" (Rossington, Van Zant) - 2:12
#"Preacher's Daughter" (Medlocke, Van Zant) - 3:39
#"White Dove" (Medlocke) - 2:56
#"Was I Right or Wrong" (Rossington, Van Zant) - 5:21
#"Lend a Helpin' Hand" (Collins, Rossington, Van Zant) - 4:24
#"Wino" (Collins, Medlocke, Van Zant) - 3:15
#"Comin' Home" (Collins, Van Zant) - 5:30
#"The Seasons" (Medlocke) - 4:09
#"Things Goin' On" (Rossington, Van Zant) - 5:10

## Θέσεις τσαρτ
***Skynyrd's First and... Last*** *(άλμπουμ)*

***Επίσημη κυκλοφορία: [[5 Σεπτεμβρίου]] [[1978]]***

## Βραβεία
***Skynyrd's First and... Last*** *(άλμπουμ)*
* Ηνωμένες Πολιτείες (*RIAA Certification*): Πλατινένιος

## Τα μέλη του συγκροτήματος
Το **Skynyrd's First and... Last** ηχογραφήθηκε από τους εξής μουσικούς:
* **[[Ρόνι Βαν Ζαντ]]** - *[[Φωνητική|φωνητικά]]*
* **[[Άλεν Κόλινς]]** - *[[κιθάρα]]*
* **[[Γκάρι Ρόζιγκτον]]** - *[[κιθάρα]]*
* **Τζεφ Κονόβερ** - *[[φυσαρμόνικα]]*
* **Γουέιν Πέρκινς** - *[[κιθάρα]]*
* **[[Μπίλι Πάουελ]]** - *[[πλήκτρα]]*
* **Γκρεγκ Γουόκερ** - *[[μπάσο]]*
* **[[Λέον Γουίλκισον]]** - *[[μπάσο]]*
* **Εντ Κινγκ** - *[[μπάσο]]*
* **Ρίκι Μέντλοκ** - *[[τύμπανα]], [[Φωνητική|φωνητικά]], [[μαντολίνο]]*
* **Μπομπ Μπερνς** - *[[τύμπανα]]*

## Παραπομπές


## Πηγές
* Skynyrd's First and... Last - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd Skynyrd's First… And Last Album Review | Rolling Stone 
* Lynyrd Skynyrd – Skynyrd's First and... Last - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1978
Φυσικό καταφύγιο του όρους Νίμπα

Το **φυσικό καταφύγιο του όρους Νίμπα** (γαλλ. *Réserve naturelle intégrale du Mont Nimba*) είναι προστατευόμενη περιοχή και Μνημείο Παγκόσμιας Κληρονομιάς της ΟΥΝΕΣΚΟ, με την περιοχή να βρίσκεται ανάμεσα στις χώρες της Γουινέας και της Ακτής του Ελεφαντοστού, ενώ έχει προταθεί η περιοχή του καταφυγίου να επεκταθεί, ώστε να περιλαμβάνει και περιοχές οι οποίες βρίσκονται στη Λιβερία. Στην περιοχή βρίσκεται ένα σημαντικό μέρος του όρους Νίμπα, μιας γεωγραφικά μοναδικής περιοχής στην οποία διαβιούν πάνω από 200 ενδημικά είδη. Στα είδη αυτά περιλαμβάνονται διάφοροι τύποι αντιλόπης, πανθηροειδών, μικρών θηλαστικών όπως νυφίτσες, χιμπατζήδες, και διάφοροι τύποι φρύνων.

## Ιστορία
Το φυσικό καταφύγιο ιδρύθηκε το 1943 στην περιοχή της Ακτής Ελεφαντοστού και το 1944 στην περιοχή της Γουινέας. Το μέρος που αντιστοιχεί στη Γουινέα έγινε αποδεκτό ως καταφύγιο βιόσφαιρας το 1980, ενώ η περιοχή και στις 2 χώρες ανακηρύχθηκε Μνημείο Παγκόσμιας Κληρονομιάς το 1981 (Γουινέα) και 1982 (Ακτή Ελεφαντοστού) αντίστοιχα.Το όρος Νίμπα με χρησιμοποιείται ως καταφύγιο για πολλά είδη της Δυτικής Αφρικής, και στα πλούσια τροπικά δάση της περιοχής ζουν υπάρχουν πάνω από 2000 είδη ανώτερων φυτών.

Οι κοντινότεροι οικισμοί στην περιοχή βρίσκονται στην πόλη Γιεκέπα προς τα δυτικά εντός της Λιβερίας, και οι οικισμοί Μποσού και Ν'Ζου στη Γουινέα, ενώ υπάρχει ένα τοπικό κέντρο διατήρησης και διαχείρισης της περιοχής από το Ίδρυμα Πάρκων της Γουινέας.

Από το 1992 η ΟΥΝΕΣΚΟ έχει σημάνει την περιοχή ως ευρισκόμενη σε κίνδυνο, λόγω της δραστηριοποίησης ορυχείων σιδήρου στην περιοχή, και λόγω των ομάδων προσφύγων από τη Λιβερία οι οποίοι καταφεύγουν στο πάρκο.

## Παραπομπές


## Εξωτερικοί σύνδεσμοι
* APES MAPPER
* UNESCO Mount Nimba Strict Nature Reserve Site
* WCMC Natural Site Data Sheet
* Act Establishing East Nimba Nature Reserve - Republic of Liberia

Νιμπα
Νιμπα
Νιμπα
Νιμπα
Νιμπα
Νιμπα
Νιμπα
Λάμπρος Αλεξάνδρου

Ο **Λάμπρος Αλεξάνδρου** ή Ευμολπίδης (1790 - 1860), οπλαρχηγός της Αταλάντης, ήταν ο πληρεξούσιος της Λοκρίδος στην Α΄ Εθνοσυνέλευση Επιδαύρου.

## Βιογραφία
Η οικογένεια του Λάμπρου Αλεξάνδρου υποστήριξε την Ελληνική Επανάσταση συμμετέχοντας ενεργά στον Αγώνα αλλά και οικονομικά. Για το λόγο αυτό απονεμήθηκε στην οικογένειά του ο Χρυσός Σταυρός. 

Συμμετείχε στην Επανάσταση αντιπροσωπεύοντας στις 15 Νοεμβρίου 1821 την Αταλάντη στη Συνέλευση των Σαλώνων, από την οποία εξελέγη μέλος του Αρείου Πάγου και ένα μήνα αργότερα, τον Δεκέμβριο του 1821, συμμετείχε ως πληρεξούσιος Ανατολικής Χέρσου Ελλάδος στην Α΄ Εθνοσυνέλευση. 

Διετέλεσε παραστάτης Ανατολικής Χέρσου Ελλάδος στο Α΄ Βουλευτικό (1822) και διορίστηκε στην επιτροπή Οικονομίας του Σώματος. 

Συμμετείχε στη Β΄ Εθνοσυνέλευση στο Άστρος το 1823, ενώ στις 6 Μαΐου 1823 διορίστηκε έπαρχος Κορίνθου. Τον Απρίλιο του 1826 συμμετείχε στη Γ΄ Εθνοσυνέλευση της Επιδαύρου και ένα χρόνο αργότερα στη Γ΄ Εθνοσυνέλευση της Τροιζήνας, ενώ προηγουμένως είχε λάβει μέρος στη Συνέλευση της Αίγινας. Στη συνέχεια διετέλεσε βουλευτής Ταλαντίου στη Βουλή του 1827. 

Κατά τα χρόνια διακυβέρνησης του Καποδίστρια διετέλεσε πληρεξούσιος Ταλαντίου στην Δ΄ κατ’ επανάληψιν Εθνοσυνέλευση (Δεκέμβριος 1831) και κατόπιν στη Δ΄ κατά συνέχειαν Εθνοσυνέλευση (Ιούλιος 1832), η οποία, στις 9 Ιουλίου τον όρισε μέλος της επί των Εγγράφων Εξεταστικής Επιτροπής και μέλος της επιτροπής για την εξέταση των εθνικών λογαριασμών. 

Μετά την άφιξη του Όθωνα ανέλαβε δημόσια αξιώματα: βασιλικός έφορος (1833), υποδιοικητής Λοκρίδας (1836) και έπαρχος Παρνασίδας (1850). 

Τον Φεβρουάριο του 1851 κατόπιν επαναληπτικής εκλογής, εξελέγη βουλευτής Λοκρίδας.

Η κόρη του, Θεοδώρα Ευμολπίδου, παντρεύτηκε τον Κωνσταντίνο Ιατρίδη, δήμαρχο Καρπενησίου επί Χαριλάου Τρικούπη, υιό του Γεωργίου Αναγνώστη Ιατρίδη και ανηψιό του αγωνιστή του 1821, φονευθέντος στην Έξοδο του Μεσολογγίου το 1826, Κωνσταντίνου Ιατρίδη και του διάσημου ζωγράφου Αθανασίου Ιατρίδη.

Απεβίωσε στην Αταλάντη το 1860.

## Παραπομπές

Κατηγορία:Αγωνιστές του 1821
Gold & Platinum

**Gold & Platinum** είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, η οποία κυκλοφόρησε τον Δεκέμβριο του 1979 μέσω της δισκογραφικής εταιρείας "MCA".

Τα κομμάτια που αποτελούν την συλλογή προέρχονται από τα στούντιο άλμπουμ του συγκροτήματος τα οποία είχαν κυκλοφορήσει μέχρι την αρχική διάλυση τους το 1977 (*"[[(Pronounced 'Lĕh-'nérd 'Skin-'nérd)]]", "[[Second Helping]]", "[[Nuthin' Fancy]]", "[[Gimme Back My Bullets]]"* και "*[[Street Survivors]]*"), το ζωντανά ηχογραφημένο "*[[One More from the Road]]*" και την συλλογή με τις μέχρι τότε ακυκλοφόρητες ηχογραφήσεις "*[[Skynyrd's First and... Last]]*".

Γνώρισε μέτρια εμπορική επιτυχία αρχικά, σκαρφαλώνοντας ως την δωδέκατη θέση των τσαρτ του Billboard, αλλά τον Αύγουστο του 1980 βραβεύθηκε ως πλατινένιος δίσκος ξεπερνώντας τις πωλήσεις του ενός εκατομμυρίου αντιτύπων στις Ηνωμένες Πολιτείες και ως τριπλά πλατινένιος τον Ιούλιο του 1987, ξεπερνώντας τα τρία εκατομμύρια αντίτυπα.

## Τραγούδια
### Μέρος πρώτο
# "Down South Jukin'" - 2:12
# "Saturday Night Special" - 5:08
# "Gimme Three Steps" (Live) - 5:00
# "What's Your Name?" - 3:31
# "You Got That Right" - 3:46
# "Gimme Back My Bullets" - 3:28
# "Sweet Home Alabama" - 4:44
# "Free Bird" (Live) - 14:10

### Μέρος δεύτερο
# "That Smell" - 5:47
# "On the Hunt" - 5:25
# "I Ain't the One" (Live) - 3:17
# "Whiskey Rock-A-Roller" - 4:23
# "Simple Man" - 5:57
# "I Know a Little" - 3:28
# "Tuesday's Gone" - 7:32
# "Comin' Home" - 5:30

## Θέσεις τσαρτ
***Gold & Platinum*** *(άλμπουμ)*

***Επίσημη κυκλοφορία: [[Δεκέμβριος]] [[1979]]***

## Βραβεία
***Gold & Platinum*** *(άλμπουμ)*
* Ηνωμένες Πολιτείες (*RIAA Certification*): 3 x πλατινένιος

## Τα μέλη του συγκροτήματος
Τα τραγούδια του **Gold & Platinum** ηχογραφήθηκαν από τους εξής μουσικούς:
* **[[Ρόνι Βαν Ζαντ]]** - *[[Φωνητική|φωνητικά]]*
* **[[Άλεν Κόλινς]]** - *[[κιθάρα]]*
* **Στιβ Γκέινς** - *[[κιθάρα]], [[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Τζεφ Κονόβερ** - *[[φυσαρμόνικα]]*
* **Γουέιν Πέρκινς** - *[[κιθάρα]]*
* **[[Μπίλι Πάουελ]]** - *[[πλήκτρα]]*
* **Γκρεγκ Γουόκερ** - *[[μπάσο]]*
* **[[Λέον Γουίλκισον]]** - *[[μπάσο]]*
* **Εντ Κινγκ** - *[[μπάσο]]*
* **Ρίκι Μέντλοκ** - *[[τύμπανα]], [[Φωνητική|φωνητικά]], [[μαντολίνο]]*
* **Μπομπ Μπερνς** - *[[τύμπανα]]*
* **The Honkettes** - *[[Φωνητική|φωνητικά]]*
* **Τιμ Σμιθ** - *[[Φωνητική|φωνητικά]]*
* **Μπάρι Χάργουντ** - *ντόμπρο*

## Παραπομπές


## Πηγές
* Gold & Platinum - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd reviews, music, news - sputnikmusic
* Lynyrd Skynyrd Band* - Gold & Platinum (Vinyl, LP) at Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1979
Ανατολικό Ρενέλ

Το **ανατολικό Ρενέλ** (αγγλικά: *East Rennell*) αποτελεί το νοτιοανατολικό τμήμα της νήσου Ρενέλ στα Νησιά του Σολομώντα στον Ειρηνικό ωκεανό, και έχει ανακηρυχθεί ως Μνημείο Παγκόσμιας Κληρονομιάς από την ΟΥΝΕΣΚΟ. Το 2013, η αρμόδια επιτροπή για τα μνημεία παγκόσμιας κληρονομιάς σήμανε την περιοχή ως ευρισκόμενη σε κίνδυνο λόγω των υλοτομικών εργασιών στην περιοχή οι οποίες απειλούν την ισορροπία του βιότοπου. Το Ρενέλ είναι ο μεγαλύτερος υπερυψωμένος κοραλλιογενής ύφαλος στον κόσμο, και στην περιοχή του ανατολικού Ρενέλ διαβιούν πολλά ενδημικά είδη.

## Παραπομπές


## Εξωτερικοί σύνδεσμοι
*UNESCO East Rennell Site

Κατηγορία:Μνημεία Παγκόσμιας Κληρονομιάς στην Ωκεανία
Κατηγορία:Νησιά της Ωκεανίας
Κατηγορία:Μνημεία Παγκόσμιας Κληρονομιάς σε κίνδυνο
Οχυρό Ποποτλίβιτσα

Το **οχυρό Ποποτλίβιτσα** είχε κατασκευαστεί στο ομώνυμο ύψωμα του Μπέλες, σε υψόμετρο 1637  μέτρα και αποτελούσε το πρώτο, από δυτικά, οχυρό της Γραμμής Μεταξά. Η κατασκευή του δεν είχε ολοκληρωθεί και συνεπώς η μαχητική του ισχύς ήταν περιορισμένη. Αποτελούνταν από δύο περίκλειστα συγκροτήματα που διέθεταν ατέσσερα έργα, από τα οποία τα δύο παρατηρητήρια και 2 απλές εξόδους. Το ανάπτυγμα των υπογείων καταφυγίων ήταν 270  μέτρα, το δε δίκτυο των υπογείων διαδρόμων θα είχε μήκος 520  μέτρα, σύμφωνα με το σχεδιασμό, εφ΄ όσον ολοκληρωνόταν η κατασκευή του. Το όλο έργο έμεινε ημιτελές  και γι΄ αυτό χαρακτηριζόταν ως «ανοικτόν οχυρόν».         Η επίθεση εναντίον της ανατέθηκε στο 1ο   τάγμα του 85ου  Ορεινού Συντάγματος Κυνηγών και τον 2ο  λόχο του 95ου  Ορεινού Τάγματος Μηχανικού. Συνεχείς προσπάθειές τους είχαν αρνητικά αποτελέσματα, καθώς μέχρι τις 16.00 είχαν31 νεκρούς και 91 τραυματίες. Την 17.45΄ οι Γερμανοί ανέβηκαν στο οχυρό αλλά δέχθηκαν αντεπίθεση και υποχώρησαν.  Η Μεραρχία διέταξε τη διακοπή της επίθεσης και την προετοιμασία νέας.  Τα Ελληνικά τμήματα επιφανείας, από τα υψώματα Σουλτανίτσας, άρχισαν να αποχωρούν κατόπιν διαταγής και το οχυρό έμεινε μόνο του. Όλη την 2η ημέρα το οχυρό απέκρουε με επιτυχία τις συνεχείς επιθέσεις. Αργά το βράδυ οι Γερμανοί ανέβηκαν και πάλι στο οχυρό και ανενόχλητοι, από εξωτερικά τμήματα, επιδόθηκαν στην καταστροφή των έργων. Καταστράφηκαν σχεδόν όλα τα έργα και την 8η  Απριλίου  ο διοικητής του οχυρού, λοχαγός Γεώργιος Φελούκας αναγκάσθηκε, την 19.00΄, σε παράδοση.
## Εξωτερικοί σύνδεσμοι
* https://web.archive.org/web/20190628183130/http://www.istibeifort.com/

Κατηγορία:Οχυρά του Β΄ Παγκοσμίου Πολέμου
Αεροδρόμιο της Λ'Άκουιλα-Πρετούρο

Το **Αεροδρόμιο της Λ΄ Άκουιλα-Πρετούρο** (ιταλικά: *Aeroporto dell'Aquila-Preturo*) (IATA: **QAQ**, **ICAO**: LIAP) είναι ένα αεροδρόμιο που εξυπηρετεί την ιταλική πόλη Λ' Άκουιλα του Αμπρούτσο. Το αεροδρόμιο τοποθετείται 7,4 χιλιόμετρα δυτικά-βορειοδυτικά της Λ΄ Άκουιλα και σε υψόμετρο 674 μέτρων πάνω από την επιφάνεια της θάλασσας. Διαθέτει έναν αεροδιάδρομο μήκους 1.410 μέτρων. Τον Απρίλιο του 2015 η υπηρεσία πολιτικής αεροπορίας της Ιταλίας έκλεισε το αεροδρόμιο για πολιτικές πτήσεις και ανακάλεσε την παραχώρησή του στην εταιρεία Xpress.


L'Aquila airport.JPG|Ο πύργος ελέγχου
Aeroporto L'Aquila.JPG|Η κύρια είσοδος
Aeroporto L'Aquila 2.jpg|Η βόρεια είσοδος


## Παραπομπές


## Εξωτερικοί σύνδεσμοι

* 

Κατηγορία:Αεροδρόμια στην Ιταλία
Δαμιανός Κυριαζής

Ο **Δαμιανός Κυριαζής** (1890 - 1948) ήταν Έλληνας επιχειρηματίας και πολιτικός.

## Βιογραφικά στοιχεία

Γεννήθηκε στο Κάιρο και ήταν πρωτότοκος γιος του Ιωάννη Κυριαζή, καπνοβιομήχανου από τον Κισσό του Πηλίου. Η οικογένειά του διατηρούσε μια από τις σημαντικότερες καπνοβιομηχανίες της Αιγύπτου, η οποία για ένα διάστημα υπήρξε πρώτη σε εξαγωγές τσιγάρων. Μεγάλωσε στον Βόλο και σπούδασε νομική στο Πανεπιστήμιο Αθηνών και το Πανεπιστήμιο της Ζυρίχης και εν συνεχεία αναγορεύθηκε διδάκτωρ νομικών και πολιτικών επιστημών του Πανεπιστημίου της Λειψίας. Επιστρέφοντας στην Ελλάδα διορίστηκε στο Υπουργείο Οικονομικών αναλαμβάνοντας σε σύντομο χρονικό διάστημα την διεύθυνση του τομέα βιομηχανίας. Μετά τον θάνατο του πατέρα του, το 1919, ανέλαβε την διοίκηση των οικογενειακών επιχειρήσεων μαζί με τον αδελφό του Κωνσταντίνο, όμως αποχώρησε από αυτές το 1932.

Υπήρξε στενός φίλος με τον Αλέξανδρο Παπαναστασίου και μέλος της *«[[Δημοκρατική Ένωση (1923)|Δημοκρατικής Ενώσεως]]»*. Στην κυβέρνηση Παπαναστασίου (1932) διετέλεσε υφυπουργός Εθνικής Οικονομίας.

Υπήρξε μέλος της Αθηναϊκής Λέσχης και άλλων συλλόγων. Ήταν επίσης συλλέκτης σπάνιων βιβλίων, αρχείων και έργων τέχνης. Το 1953 η κόρη του δώρισε ιστορικά έγγραφα του Αλη Πασά καθώς και εκατοντάδες βιβλία και χαρακτικά στη Γεννάδειο Βιβλιοθήκη. Γενικότερα πραγματοποίησε πλήθος δωρεών προς το Μουσείο Μπενάκη και το Εθνικό Αρχαιολογικό Μουσείο ενώ υπήρξε ο ιδρυτής της Λαϊκής Βιβλιοθήκης Βόλου. Στο Μουσείο Μπενάκη, με τον ιδρυτή του οποίου, Αντώνη Μπενάκη διατηρούσε στενή φιλία, υπάρχει αίθουσα με το όνομά του. Είχε επίσης συγγράψει στα γερμανικά την μελέτη με τίτλο *«Η εξέλιξις της χειροτεχνίας εις την σημερινήν Ελλάδα»*. 

Ήταν παντρεμένος με την Αγγέλα Συννεφιά και είχαν αποκτήσει μια κόρη, την Μαρία, σύζυγο Γεωργίου Σπέντζα. 

## Παραπομπές


Κατηγορία:Έλληνες επιχειρηματίες
Κατηγορία:Έλληνες υφυπουργοί Εθνικής Οικονομίας
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Ντέιβιντ Τόμλινσον

Ο **Ντέιβιντ Τόμλινσον** (*David Cecil MacAlister Tomlinson*, 7 Μαΐου 1917 - 24 Ιουνίου 2000) ήταν Άγγλος ηθοποιός και κωμικός. Περισσότερο γνωστός, όμως, είναι για ρόλους που ερμήνευσε σε ταινίες της Disney, όπως τον Τζωρτζ Μπανκς στο *[[Μαίρη Πόππινς (ταινία)|Μαίρη Πόππινς]]*, ή τον Εμέλιους Μπράουν στο *[[Μάγισσες και Σκουπόξυλα]]*. Η καριέρα του στο θέατρο ξεκίνησε σε ερασιτεχνικές παραστάσεις, ενώ το ντεμπούτο το στον κινηματογράφο το έκανε το 1940 με την ταινία  *Quiet Wedding*. Η καριέρα του διεκόπη γρήγορα καθώς εντάχθηκε στην Βρετανική Βασιλική Αεροπορία και στάλθηκε στον Καναδά ως εκπαιδευτής, εκεί γύρισε και τρεις ταινίες. 

Ο Τόμλινσον πέθανε στον ύπνο του, καθώς νοσηλευόταν στο King Edward VII's Hospital, στις 04.00, στις 24 Ιουνίου το 2000, αφού πρώτα υπέστη εγκεφαλικό επεισόδιο.

## Παραπομπές


## Εξωτερικοί σύνδεσμοι
*
*
*Mary Poppins Star Dies – BBC News obituary from 2000
*David Tomlinson at the Disney Legends website

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Legend (άλμπουμ των Lynyrd Skynyrd)

**Legend** είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, η οποία κυκλοφόρησε τον Οκτώβριο του 1987 μέσω της δισκογραφικής εταιρείας "MCA".

Η συλλογή αποτελείται από πρώην ακυκλοφόρητα κομμάτια και σπάνιες εκτελέσεις, όπως τραγούδια από την δεύτερη πλευρά των σινγκλ του συγκροτήματος κατά την δεκαετία του '70. Η ζωντανή εκτέλεση του "*Simple Man*" προέρχεται από την εμφάνιση του συγκροτήματος στις 7 Ιουλίου 1976 στο "Fox Theatre" της Ατλάντα.

Το "*Legend*" μπήκε στο Top-50 του Billboard και βραβεύθηκε ως χρυσό τον Ιούλιο του 2001.

## Τραγούδια
#"Georgia Peaches" (Steve Gaines, Ronnie Van Zant) - 3:12
#"When You Got Good Friends" (Allen Collins, Ronnie Van Zant) - 3:03
#"Sweet Little Missy" (Gary Rossington, Ronnie Van Zant) - 5:10
#"Four Walls of Raiford" (Jeff Carlisi, Ronnie Van Zant) - 4:15
#"Simple Man" (Live) (Gary Rossington, Ronnie Van Zant) - 6:35
#"Truck Drivin' Man" (Ed King, Ronnie Van Zant) - 5:17
#"One in the Sun" (Steve Gaines) - 5:19
#"Mr. Banker" (Ed King, Gary Rossington, Ronnie Van Zant) - 5:18
#"Take Your Time" (Ed King, Ronnie Van Zant) - 7:24

## Θέσεις τσαρτ
***Legend*** *(άλμπουμ)*

***Επίσημη κυκλοφορία: [[5 Οκτωβρίου]] [[1987]]***

## Βραβεία
***Legend*** *(άλμπουμ)*
* Ηνωμένες Πολιτείες (*RIAA Certification*): Χρυσός

## Τα μέλη του συγκροτήματος
Τα τραγούδια του **Legend** ηχογραφήθηκαν από τους εξής μουσικούς:
* **[[Ρόνι Βαν Ζαντ]]** - *[[Φωνητική|φωνητικά]]*
* **[[Άλεν Κόλινς]]** - *[[κιθάρα]]*
* **Στιβ Γκέινς** - *[[κιθάρα]], [[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **[[Μπίλι Πάουελ]]** - *[[πλήκτρα]]*
* **[[Άρτιμους Πάιλ]]** - *[[τύμπανα]]*
* **[[Λέον Γουίλκισον]]** - *[[μπάσο]]*
* **Εντ Κινγκ** - *[[μπάσο]]*
* **Μπομπ Μπερνς** - *[[τύμπανα]]*
* **Λάρι Τζάνστρομ** - *[[μπάσο]]*

## Παραπομπές


## Πηγές
* Legend - Lynyrd Skynyrd | Songs, Reviews, Credits | AllMusic
* Lynyrd Skynyrd reviews, music, news - sputnikmusic
* Lynyrd Skynyrd - Legend (Vinyl, LP) at Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1987
Καρτιέ Λατέν

[thumb|250px|Η πρόσοψη της [Σορβόννης.]]
Το **Καρτιέ Λατέν** (γαλλικά: *Quartier latin*, κυριολεκτικά *λατινική συνοικία*) είναι περιοχή στο 5ο και 6ο διαμέρισμα του Παρισιού. Βρίσκεται στην αριστερή όχθη του Σηκουάνα, γύρω από τη Σορβόννη και είναι γνωστό για την φοιτητική ζωή και τα μπιστρό του. Στο Καρτιέ Λατέν βρίσκονται τα πιο διάσημα πανεπιστημιακά κτίρια του Πανεπιστημίου του Παρισιού και των πανεπιστημίων που το διαδέχτηκαν μετά τον Μάη του '68, όπως το Πανεπιστήμιο Παντεόν-Σορμπόν και το Πανεπιστήμιο Παντεόν-Ασσάς, καθώς και άλλα ανώτερα εκπαιδευτικά ιδρύματα, όπως το Κολλέγιο της Γαλλίας (*Collège de France*), το ψυχιατρικό νοσοκομείο Λανγκ-Μαρτινέζ, το École des Mines de Paris και η Schola Cantorum. Άλλα ιδρύματα, όπως η Εκόλ Πολιτεκνίκ (*[[Πολυτεχνική Σχολή (Γαλλία)]]*), μετακινήθηκαν πρόσφατα σε πιο ευρύχωρο περιβάλλον.

Η συνοικία πήρε το όνομά της από τα λατινικά, τα οποία στο παρελθόν ομιλούνταν μέσα και γύρω από το πανεπιστήμιο, καθώς τα λατινικά ήταν η γλώσσα της μάθησης κατά τον Μεσαίωνα στην Ευρώπη.

## Εξωτερικοί σύνδεσμοι
* 

κατηγορία:Συνοικίες του Παρισιού
Γκλίνις Τζονς

Η **Γκλίνις Τζονς** (αγγλικά: *Glynis Johns*, 5 Οκτωβρίου 1923 - 4 Ιανουαρίου 2024) ήταν Αγγλίδα ηθοποιός του θεάτρου και του κινηματογράφου, χορεύτρια, πιανίστα και τραγουδίστρια. Είναι ιδιαίτερα γνωστή για τον ρόλο της ως Ντέζερι Αρμφέλντετ, στη θεατρική παράσταση του Μπόντγουεϊ, *[[A Little Night Music]]*, για το οποίο βραβεύθηκε και με το Tony Award, αλλά και στην επιτυχημένη κινηματογραφική ταινία, του Ουώλτ Ντίσνεϋ, *[[Μαίρη Πόππινς (ταινία)|Μαίρη Πόππινς]]* ως Ουίνιφρεντ Μπανκς. Η τελευταία της εμφάνιση στον κινηματογράφο έγινε το 1999, στην ταινία *[[Superstar (ταινία, 1999)|Superstar]]*.

Απεβίωσε στις 4 Ιανουαρίου 2024 σε ηλικία 100 ετών.

## Παραπομπές


## Εξωτερικοί σύνδεσμοι

* 
*Glynis Johns images
*Glynis Johns at the Disney Legends website

Κατηγορία:Νικητές βραβείου Tony
Κατηγορία:Ουαλές ηθοποιοί κινηματογράφου
Κατηγορία:Ουαλές ηθοποιοί τηλεόρασης
Κατηγορία:Ουαλές ηθοποιοί θεάτρου
Κατηγορία:Ουαλές ηθοποιοί μουσικού θεάτρου
Ρέιμερσβααλ (αποσαφήνιση)

Με το όνομα **Ρέιμερσβααλ** αναφέρονται τα εξής τοπωνύμια:

* Ρέιμερσβααλ (πόλη), εξαφανισμένη πόλη στην περιοχή Ζηλανδία της Ολλανδίας, που καταστράφηκε από πλημμύρες το 1632.
* Ρέιμερσβααλ (δήμος), δήμος στην Ζηλανδία της Ολλανδίας, που έλαβε το όνομά της από την εξαφανισμένη πόλη που βρισκόταν εκεί κοντά.
Ρέιμερσβααλ (πόλη)

:*Για τον ομώνυμο δήμο δείτε [[Ρέιμερσβαααλ (Δήμος)]]*

Η **Ρέιμερσβααλ** (ολλανδικά: **Reimerswaal)** είναι εξαφανισμένη πόλη στην περιοχή Ζηλανδία (Zeeland) της Ολλανδίας.

Ο σημερινός ομώνυμος Δήμος έλαβε το όνομά του από την πόλη αυτή, η οποία είχε λάβει δικαιώματα πόλης το 1374. 

Ύστερα από επανειλημμένες πλημμύρες, η Ράιμερσβααλ καταστράφηκε και οι τελευταίοι της κάτοικοι αποχώρησαν το 1632. Σήμερα δεν απομένει τίποτε από αυτήν. 

Βρισκόταν βόρεια από τον σημερινό Δήμο, στα ανατολικά του Οοστερσχέλντε και η έκταση που καταλάμβανε ονομάζεται σήμερα "η πνιγμένη γη της Ράιμερσβααλ" (Verdronken Land van Reimerswaal).

Η τοποθεσία της πόλης έχει αναγνωριστεί ως εθνικό αρχαιολογικό μνημείο και έχει θαφτεί κάτω από τα προστατευτικά φράγματα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ολλανδίας
Κατηγορία:Ζηλανδία (επαρχία)
Ρίτσαρντ Σέρμαν (συνθέτης)

Ο **Ρίτσαρντ Σέρμαν** (*Richard Morton Sherman*,  12 Ιουνίου 1928 - 25 Μαΐου 2024) ήταν Αμερικανός συνθέτης, που επικεντρώθηκε στη σύνθεση μουσικών ταινιών, συνεργαζόμενος με τον αδελφό του Ρόμπερτ Σέρμαν. Σύμφωνα με την επίσημη ιστοσελίδα της The Walt Disney Company, το μουσικό δίδυμο αυτό, είχε συνθέσει τα περισσότερα μουσικά θέματα ταινιών από οποιοδήποτε άλλο δίδυμο. Μερικά από τα πιο γνωστά κομμάτια των Αδελφών Σέρμαν βρίσκονται στις ταινίας: *[[Μαίρη Πόππινς (ταινία)|Μαίρη Πόππινς]]*, *[[Το βιβλίο της ζούγκλας (ταινία, 1967)|Το βιβλίο της ζούγκλας]]*,  *[[Ο Γουίνι το αρκουδάκι]]*, *[[Τσίττυ - Τσίττυ, Μπανγκ - Μπανγκ]]*, *[[Η Σταχτοπούτα και το τριαντάφυλλο]]* αλλά και στο Σάρλοτ η αραχνούλα. Παρόλα αυτά, το πιο γνωστό τους κομμάτι είναι το It's a Small World, τραγούδι το οποίο παίζεται ανελλιπώς στα λούνα παρκ. Μάλιστα, σύμφωνα με την *[[Time]]* είναι το πιο παιγμένο τραγούδι στον κόσμο.

## Προσωπική ζωή και Θάνατος
Στα τέλη της δεκαετίας του 1940, ενώ ο Ρίτσαρντ φοιτούσε στο κολέγιο Bard, παντρεύτηκε για λίγο την Κορίν Τζοάν Νιούμαν. Είχαν ένα παιδί, τη Λίντα. Το 1957 ο Ρίτσαρντ παντρεύτηκε την Ελίζαμπεθ Γκλουκ το ζευγάρι είχε δύο παιδιά, τον Γκρέγκορι Βίνσεντ και τη Βικτόρια Λιν. Ο Σέρμαν είχε έξι εγγόνια. 

Μετά τη μετεγκατάσταση του Ρίτσαρντ Σέρμαν από το Μπέβερλι Χιλς στο Λονδίνο της Αγγλίας, τα αδέρφια συνέχισαν να συνεργάζονται μουσικά. Απέδωσαν την ικανότητα να το κάνουν σε μεγάλες αποστάσεις στην τεχνολογία μέσω φαξ, e-mail και της χαμηλού κόστους διεθνούς τηλεφωνικής υπηρεσίας. Και τα δύο αδέρφια ταξίδευαν συχνά μεταξύ Λος Άντζελες, Νέας Υόρκης και Λονδίνου δουλεύοντας μαζί σε διάφορα μουσικά έργα μέχρι τον θάνατο του Ρόμπερτ το 2012.

Ο Ρίτσαρντ και η Ελίζαμπεθ ήταν παντρεμένοι για πάνω από 67 χρόνια, μέχρι το θάνατό του. Ζούσαν στο Μπέβερλι Χιλς της Καλιφόρνια. Πέθανε στο Ιατρικό Κέντρο Σένταρς-Σινάι  στο Λος Άντζελες, στις 25 Μαΐου 2024, σε ηλικία 95 ετών.

## Παραπομπές


## Εξωτερικοί σύνδεσμοι
*Audio interview with Richard M. Sherman on the Sodajerker On Songwriting podcast
* Walt's Time
* Sherman Music 
* Audio Interview with Richard M. Sherman on the WDW Radio Show by Lou Mongello
* 
*Richard M. Sherman at SoundUnwound

Κατηγορία:Αμερικανοί συνθέτες
Κατηγορία:Αμερικανοί τραγουδοποιοί
Κατηγορία:Αμερικανοεβραίοι
Κατηγορία:Αμερικανοί μουσικοί
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Grammy
Μαρία Κυνηγού-Φλάμπουρα

Η **Μαρία Κυνηγού-Φλάμπουρα** (1922  - 6 Οκτωβρίου 2015) ήταν Ελληνίδα χοροδιδασκάλισσα και συγγραφέας παιδικών έργων. Ήταν η πρώτη που ηχογράφησε το γνωστό παιδικό τραγούδι "Μια ωραία πεταλούδα", το 1967, οπότε εκδόθηκε και δίσκος 45 στροφών με την παιδική χορωδία της Μαρίας Κυνηγού, σε μουσική και στίχους Δήμου Μούτση και Λευτέρη Παπαδόπουλου.

## Βιογραφικά στοιχεία
Γεννήθηκε στην Αθήνα. Σπούδασε πιάνο και χορό στη Σχολή της Κούλας Πράτσικα και συνέχισε τις σπουδές της στο εξωτερικό (μεταπτυχιακές σπουδές). Το 1965 άρχισε να εργάζεται στο Θέατρο Τέχνης «Κάρολος Κουν» του μεγάλου Κάρολου Κουν και αργότερα δίδαξε σε ανώτερες σχολές χορού. Δίδαξε μουσικοκινητική επί 3 δεκαετίες και ειδικεύτηκε στα προβλήματα της ρυθμικής αγωγής στα παιδιά προσχολικής και σχολικής ηλικίας.
Ήταν επικεφαλής στην τελετή αφής της Ολυμπιακής Φλόγας για τους Ολυμπιακούς Αγώνες του 1964 στο Τόκιο.
Πέθανε τον Οκτώβριο του 2015 και κηδεύτηκε στο Πρώτο Νεκροταφείο Αθηνών με πολιτική κηδεία.
## Συνεργασίες
### Παραστάσεις (χορογραφία)
*"Πέρσες" (1965)
*"Ορέστεια"
*"Βάκχες"
*"Φιλοκτήτης"
*"Σφήκες"
*"Λυσιστράτη"
*"Ο λιόντας" (2006)

## Έργα
Έγραψε και εξέδωσε πολλά παιδικά βιβλία για παιδιά και για εκπαιδευτικούς.
*"Θεόφιλος", Εξάντας. (1979)
*"Γουναρόπουλος", Εξάντας (1979)
*"Λαϊκή τέχνη", Ερμής (1980)
*"Folk Art", Ερμής (1986)
*"Φίλε μου Κάρολε", Ερμής (1991)	
*"Κύκλοι, γραμμές, ζευγάρια", Ερμής (1994)
*"Σαν κίνηση, σαν τραγούδι, σαν παιχνίδι", Ερμής (1997)	
*"Τραγουδώ και γυμνάζομαι", Ερμής, (1999)
*"Ιδέες, φαντασία, κίνηση", Ερμής (1999)	
*"Αγαπάω, μαθαίνω, χορεύω ελληνικούς χορούς", Ερμής (1999)
*"2028, Λαβύρινθος" (1999)
*"Μουσικά ρυθμικά και κινητικά παιχνίδια", Διάπλαση (2006)
*"Μικρές ιστορίες με ήχους και κίνηση", Διάπλαση (2007)
*"Οι ιστορίες του ουράνιου τόξου", Διάπλαση (2007)
*"Παραμύθια με μουσικά όργανα", Διάπλαση (2008)	
*"Λαϊκά μουσικά όργανα του κόσμου", Ακρίτας (2008)
*"Η σαρανταποδαρούσα χωρίς όνομα", Διάπλαση (2008)
*"Ο μπαξές της Βερενίκης" Διάπλαση (2009)
*"Ρυθμικές ασκήσεις", Διάπλαση (2011)
*"Η μουσική του αέρα", Διάπλαση. (2011)
*"100 μικρά γνωστά τραγούδια για φλογέρα", Φίλιππος Νάκας Μουσικός Οίκος, 2013.

## Εξωτερικοί σύνδεσμοι
* Βιογραφία και εργογραφία στη BiblioNet, ανάκτηση 20-1-2016.
## Παραπομπές


Κατηγορία:Έλληνες χορογράφοι
Κατηγορία:Έλληνες συγγραφείς του 20ού αιώνα
Κατηγορία:Έλληνες χορευτές
Ομοσπονδία Στίβου Κοσσυφοπεδίου

Η **Ομοσπονδία Στίβου Κοσόβου** (αλβανικά: *Federata e Atletikës së Kosovës*, FAK) είναι ο εθνικός οργανισμός που διατηρεί την εποπτεία του αθλήματος του στίβου στο Κόσοβο. 

Ιδρύθηκε στις 21 Σεπτεμβρίου του 1991 ως μέρος της Γιουγκοσλαβίας. Ύστερα από την μονομερής ανακήρυξη της ανεξαρτησίας του Κοσόβου από τη Σερβία στις 17 Φεβρουαρίου του 2008 άρχισαν να γίνονται προσπάθειες για την ένταξη της Ομοσπονδίας στις διεθνείς Ομοσπονδίες. Τελικά η Ομοσπονδία Στίβου του Κοσόβου έγινε πλήρες μέλος της IAAF στις 19 Αυγούστου του 2015 και της EAA στις 16 Οκτωβρίου του 2015. Η ομοσπονδία είναι επίσης μέλος της Ολυμπιακής Επιτροπής του Κοσόβου, της Διεθνής Επιτροπής των Μεσογειακών Αγώνων από τις 30 Οκτωβρίου του 2015 και επιδιώκει να γίνει μέλος της Ένωσης Βαλκανικών Ομοσπονδιών Στίβου. Το 2017 θα επιβεβαιωθεί η ένταξη της ομοσπονδίας στην Μεσογειακή Ένωση Στίβου. Η έδρα της βρίσκεται στην Πρίστινα και ο πρόεδρός της είναι ο Χαλίλ Σουλειμάνι.

## Πρόεδροι
*20;; −τώρα: Χαλίλ Σουλειμάνι

## Διοργανώσεις
### Πρωταθλήματα
*Πρωτάθλημα Στίβου Κοσόβου 
*Πρωτάθλημα Στίβου Νέων Κοσόβου
*Πρωτάθλημα Ανώμαλου Δρόμου Κοσόβου

### Άλλα
*Μαραθώνιος Ποντουίεβο

## Συμμετοχές
*Συμμετοχή του Κοσόβου στους Θερινούς Ολυμπιακούς Αγώνες
*Συμμετοχή του Κοσόβου στους Μεσογειακούς Αγώνες (από το 2017)
*Συμμετοχή του Κοσόβου στο Παγκόσμιο Πρωτάθλημα Στίβου

## Δείτε επίσης
*Εθνική Κοσόβου
*Ρεκόρ στίβου Κοσόβου

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Στίβου Κοσόβου

Κατηγορία:Αθλητικές οργανώσεις
Κόσοβο
Ρόμπερτ Σέρμαν

Ο **Ρόμπερτ Σέρμαν** (*Robert Bernard Sherman*, 19 Δεκεμβρίου 1925 - 6 Μαρτίου 2012) ήταν Αμερικανός συνθέτης που ως επί το πλείστον έγραψε μουσική για ταινίες μιούζικαλ, συνεργαζόμενος με τον αδελφό του Ρίτσαρντ Σέρμαν. Σύμφωνα με την επίσημη ιστοσελίδα της The Walt Disney Company, το μουσικό δίδυμο αυτό, έχει συνθέσει τα περισσότερα μουσικά θέματα ταινιών από οποιοδήποτε άλλο δίδυμο. Μερικά από τα πιο γνωστά κομμάτια των Αδελφών Σέρμαν βρίσκονται στις ταινίας: *[[Μαίρη Πόππινς (ταινία)|Μαίρη Πόππινς]]*, *[[Το βιβλίο της ζούγκλας (ταινία, 1967)|Το βιβλίο της ζούγκλας]]*,  *[[Ο Γουίνι το αρκουδάκι]]*, *[[Τσίττυ - Τσίττυ, Μπανγκ - Μπανγκ]]*, *[[Η Σταχτοπούτα και το τριαντάφυλλο]]* αλλά και στο Σάρλοτ η αραχνούλα. Παρόλα αυτά, το πιο γνωστό τους κομμάτι είναι το It's a Small World, τραγούδι το οποίο παίζεται ανελλιπώς στα λούνα παρκ. Μάλιστα, σύμφωνα με την *[[Time]]* είναι το πιο παιγμένο τραγούδι στον κόσμο.

Ο Σέρμαν, μετά από άδεια των γονιών του, πήρε μέρος στον Δεύτερο Παγκόσμιο Πόλεμο, σε ηλικία 17 ετών. Εξ αιτίας της συμμετοχής του σε αυτόν, αναγκάστηκε να κυκλοφορεί σε όλη του ζωή με μπαστούνι, καθώς δέχτηκε σφαίρα στο γόνατο. Πέρα από τη μουσική, ασχολήθηκε με την ποίηση, τη γλυπτική και τη ζωγραφική. Μαζί με τον αδελφό του βρίσκεται στο Songwriters Hall of Fame, από το 2005.

## Παραπομπές


## Εξωτερικοί σύνδεσμοι
*Sherman Music 
*Redstring Productions - Sherman Brothers
*Music World Corporation
*Robert Sherman Art
*BMI Foundation - Robert B. Sherman Annual Scholarship 
*Robert B. Sherman BMI Foundation Annual Scholarship 11.08.06 article
*Robert B. Sherman BMI Foundation Annual Scholarship 12.14.07 article
*
*Robert B. Sherman at SoundUnwound
*A Spoonful of Sugar: Robert Sherman, 1925-2012 Obituary on theartsdesk.com, 6 March 2012

Κατηγορία:Αμερικανοεβραίοι
Κατηγορία:Αμερικανοί τραγουδοποιοί
Κατηγορία:Αμερικανοί απομνημονευματογράφοι
Κατηγορία:Αμερικανοί συνθέτες
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Grammy
Κατηγορία:Αμερικανοί δοκιμιογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί μυθιστοριογράφοι
Έντουαρντ Κόλμαν

Ο **Έντουαρντ Κόλμαν** (αγγλικά: *Edward Colman*, 25 Ιανουαρίου 1925 - 24 Ιανουαρίου 1995) ήταν Αμερικανός κινηματογραφιστής, που εργάσθηκε σε πολλές ταινίες του Ουώλτ Ντίσνεϋ, ειδικά τη δεκαετία του 1960. Πριν συνεργαστεί με τον Ντίσνεϋ, υπήρξε κινηματογραφιστής στο τηλεοπτικό σόου *[[Dragnet]]*.  Υπήρξε, επίσης, υποψήφιος για δύο Όσκαρ Καλύτερης Φωτογραφίας, χωρίς να κερδίσει κανένα, τη μία φορά με το *[[Ο αφηρημένος κύριος καθηγητής]]* (1961), και την άλλη με το *[[Μαίρη Πόππινς (ταινία)|Μαίρη Πόππινς]]* (1964).

## Παραπομπές


## Εξωτερικοί σύνδεσμοι
*

Κατηγορία:Αμερικανοί κινηματογραφιστές
Έττορε Σκόλα

Ο **Έττορε Σκόλα** (*Ettore Scola*, 10 Μαΐου 1931 – 19 Ιανουαρίου 2016) ήταν Ιταλός σκηνοθέτης και σεναριογράφος. Θεωρείται ένας από τους σημαντικότερους εκπροσώπους του ιταλικού κινηματογράφου.

Σκηνοθέτησε την πρώτη του ταινία το 1964 με τίτλο *[[Αν μας επιτρέπετε μιλάμε για γυναίκες]]* (*Se permettete parliamo di donne*). Σύμφωνα με  τους κριτικούς ο Σκόλα γύρισε τις σημαντικότερες ταινίες του τη δεκαετία '70 και του '80. Γνωστότερες ταινίες του ήταν οι: *[[Ο αστυνόμος Πεπέ]]* (*Il comisario Pepe*, 1969), *[[Είχαμε αγαπηθεί τόσο]]* (*C'eravamo Tanto Amati*, 1974), *[[Βίαιοι, βρώμικοι και κακοί]]* (*Brutti, Sporchi e Cattivi*, 1976) για την οποία βραβεύτηκε από το Φεστιβάλ των Καννών, *[[Μια ξεχωριστή μέρα]]* (*Una Giornata Particolare*, 1978) για την οποία βραβεύτηκε με Χρυσή Σφαίρα Καλύτερης Ξενόγλωσσης Ταινίας, *[[Η ταράτσα]]* (*La terazza*, 1980), *Η Οικογένεια* (*La Famiglia*, 1987) και *[[Σπλέντορ]]* (*Splendor*, 1989). Υπήρξε ο πλέον πολιτικοποιημένος Ιταλός σκηνοθέτης της εποχής του. Ως αριστερός  διανοούμενος, ο Σκόλα υπήρξε υποστηρικτής του Κομμουνιστικού Κόμματος Ιταλίας, μετέχοντας το 1989 στη  ως αρμόδιος της πολιτιστικής κληρονομιάς.

## Βιογραφία
Γεννήθηκε στην Καμπανία της Ιταλίας. Η πρώτη του ταινία έγινε το 1964 και πέρασε σχετικά απαρατήρητη. Θεωρείται από τους πιο σημαντικούς σύγχρονους Ιταλούς κινηματογραφικούς σκηνοθέτες. Έχει τιμηθεί με βραβεία από τα μεγαλύτερα Φεστιβάλ του κόσμου, μεταξύ αυτών στις Κάννες (Βραβείο σκηνοθεσίας για την ταινία *Βίαιοι, βρώμικοι, άσχημοι*, 1983 και βραβείο σεναρίου για την *Ταράτσα*, 1980), το  Βερολίνο (Αργυρή Άρκτος για την ταινία *Le bal*, 1983) και την Βενετία (πληθώρα βραβείων για τις ταινίες του *Μία ξεχωριστή μέρα*, 1977 και *Τι ώρα είναι;*, 1989), καθώς και στο Μόντρεαλ.

## Παραπομπές


Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Κάρολος Α΄ του Λίχτενσταϊν

Ο **Κάρολος Α΄ του Λίχτενσταϊν** (30 Ιουλίου 1569 - 12 Φεβρουαρίου 1627) ήταν ο πρώτος Πρίγκιπας του Λίχτενσταϊν και ο ιδρυτής της Πριγκιπικής Οικογένειας του Λίχτενσταϊν. Ο Κάρολος ήταν ο μεγαλύτερος γιος του Χάρτμαν Β΄, Βαρόνου του Λίχτενσταϊν (1544-1585), και της συζύγου του Άννας Μαρίας, Κόμισσας του Όρτενμπουργκ (1547 με 1601).

Ο Αυτοκράτορας Ροδόλφος Β΄ της Αγίας Ρωμαϊκής Αυτοκρατορίας διόρισε τον Κάρολο στη θέση του Γενικού Προβλεπτή, σημαντικό αξίωμα της αυλής του. Ο Κάρολος κατείχε τη θέση αυτή μέχρι το 1607. Σε μια διαμάχη μεταξύ του Αυτοκράτορα Ροδόλφου Β΄ και του Διάδοχου του θρόνου, Αρχιδούκα Ματθαίου, ο Κάρολος τάχθηκε με το μέρος που Ματθαίου, ο οποίος τον ονόμασε Πρίγκιπα για να τον ευχαριστήσει για τις υπηρεσίες του, το 1608. Το 1614 ο Κάρολος συμμετείχε στην αντιβασιλεία του Δουκάτου του Τροππάου για τον έλεγχο των κτήσεών του. Ως ανταμοιβή για τη συμμετοχή του στη Μάχη του Λευκού Όρους, διορίστηκε το 1622 στις θέσεις του ανθύπατου και του αντιβασιλέα της Βοημίας και ονομάστηκε Ιππότης του Τάγματος του Χρυσόμαλλου Δέρατος.

Το Δεκέμβριο του 1613 κέρδισε τον έλεγχο του Δουκάτου του Τροππάου και το Μάρτιο του 1622 το Σιλεσιανό Δουκάτο του Τζάγκερντορφ. Απέκτησε, επίσης, τον έλεγχο εδαφών που κατείχαν αντάρτες, καθώς και το Δουκάτο του Λίχτενσταϊν.

Το 1599 έγινε Ρωμαιοκαθολικός και το 1605 εγκατέστησε για τις βόρειες Άλπεις ένας τμήμα του Αδελφών Ιωαννιτών του Αγίου Ιωάννη του Θεού στο Φέλντσμπεργκ. Απεβίωσε στις 12 Φεβρουαρίου 1627 στην Πράγα.

## Γάμος και απόγονοι
Το 1590 ο Κάρολος παντρεύτηκε την Άννα Μαρία Σεμπέροβα του Μποσκοβίτσε και του Μαυροβουνίου (1575–1625). Μαζί απέκτησαν τουλάχιστον τέσσερα παιδιά:
 
* την Πριγκίπισσα Άννα Μαρία Φραγκίσκη (7 Δεκεμβρίου 1597 – 26 Απριλίου 1640). Παντρεύτηκε τον Πρίγκιπα Μαξιμιλιανό του Ντίτριχσταϊν-Νίκολσμπουργκ (1596 – 1655).
* την Πριγκίπισσα Φραγκίσκη Βαρβάρα (1604–1655). Παντρεύτηκε τον Βεντσεσλάβο Βέρνερ του Τίλι (1599 – 1653).
* τον Πρίγκιπα Ερρίκο
* Κάρολο Ευσέβιο, Πρίγκιπα του Λίχτενσταϊν (11 Απριλίου 1611 – 5 Απριλίου 1684).

## Παραπομπές


Κατηγορία:Πρίγκιπες του Λίχτενσταϊν
Θέμα Μελενίκου

Το **Θέμα Μελενίκου** ήταν διοικητική διαίρεση της Βυζαντινής Αυτοκρατορίας, μικρό Θέμα, στην Θράκη με διοικητική έδρα το Μελένικο της σημερινής Βουλγαρίας. Το θέμα άγνωστο πότε δημιουργήθηκε, αναφέρεται σε έγγραφα του 1304, του 1319 και του 1320.

Υποδιαιρέσεις του θέματος ήταν το Καπετανίκιον Βαλαβίσδας, το Καπετανίκιον Διακάστρου, και το Καπετανίκιον Άνω Βαλαβίσδας.

## Παραπομπές


## Πηγές
* Σαμσάρης, Πέτρος (2004, Πανεπιστήμιο Ιωαννίνων), Βυζαντινοί τόποι και μνημεία της κάτω κοιλάδας του Στρυμόνα. Ο σημερινός νομός Σερρών: συμβολή στη μελέτη της ιστορικής γεωγραφίας και μνημειακής τοπογραφίας της περιοχής

Κατηγορία:Θέματα της Βυζαντινής Αυτοκρατορίας
Κατηγορία:Μελένικο
Ομοσπονδία Στίβου Γιβραλτάρ

Η **Ομοσπονδία Στίβου Γιβραλτάρ** ή **Ερασιτεχνική Ομοσπονδία Στίβου Γιβραλτάρ** (αγγλικά: *Gibraltar Amateur Athletic Association*, GAAA) είναι ο εθνικός οργανισμός που διατηρεί την εποπτεία του αθλήματος του στίβου στο Γιβραλτάρ. 

Ιδρύθηκε το 1954 και είναι μέλος της IAAF από το 1958, της EAA, της Βρετανικής Ολυμπιακής Ένωσης, της Ομοσπονδίας Αγώνων της Κοινοπολιτείας από το 1958, της Διεθνής Ομοσπονδίας Αγώνων Νήσων από το 1987 και της Αθλητικής Ομοσπονδίας των Μικρών Ευρωπαϊκών Κρατών από το 2015. Η έδρα της βρίσκεται στο Γιβραλτάρ και ο πρόεδρός της από το 2009 είναι ο Φράνκ Καρέρας, ο οποίος είναι και πρόεδρος της Αθλητικής Ομοσπονδίας των Μικρών Ευρωπαϊκών Κρατών από το 2015.

## Πρόεδροι
* −2009:
* 2009−τώρα: Φράνκ Καρέρας

## Διοργανώσεις
### Πρωταθλήματα
*Πρωτάθλημα Στίβου Γιβραλτάρ 
*Πρωτάθλημα Στίβου Νέων Γιβραλτάρ

### Άλλα
*Ημιμαραθώνιος Γιβραλτάρ

## Συμμετοχές
*Συμμετοχή του Γιβραλτάρ στους Θερινούς Ολυμπιακούς Αγώνες
*Συμμετοχή του Γιβραλτάρ στους Αγώνες της Κοινοπολιτείας
*Συμμετοχή του Γιβραλτάρ στους Αγώνες των Μικρών Ευρωπαϊκών Κρατών
*Συμμετοχή του Γιβραλτάρ στους Αγώνες Νήσων
*Συμμετοχή του Γιβραλτάρ στο Παγκόσμιο Πρωτάθλημα Στίβου
*Συμμετοχή του Γιβραλτάρ στο Παγκόσμιο Πρωτάθλημα Κλειστού Στίβου
*Συμμετοχή του Γιβραλτάρ στο Ευρωπαϊκό Πρωτάθλημα Στίβου
*Συμμετοχή του Γιβραλτάρ στο Ευρωπαϊκό Πρωτάθλημα Κλειστού Στίβου
*Συμμετοχή του Γιβραλτάρ στο Ευρωπαϊκό Πρωτάθλημα Ομάδων

### U23
*Συμμετοχή του Γιβραλτάρ στο Ευρωπαϊκό Πρωτάθλημα Στίβου U23

### U20
*Συμμετοχή του Γιβραλτάρ στο Παγκόσμιο Πρωτάθλημα Στίβου U20
*Συμμετοχή του Γιβραλτάρ στο Ευρωπαϊκό Πρωτάθλημα Στίβου U20

### Καταργηθέντα
*Συμμετοχή του Γιβραλτάρ στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Γιβραλτάρ
*Ρεκόρ στίβου Γιβραλτάρ

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδία Στίβου Γιβραλτάρ

Κατηγορία:Αθλητικές οργανώσεις
Γιβραλτάρ